Source: http://docplayer.fi/385164-Olisiko-jo-tekojen-aika.html
Timestamp: 2018-05-28 01:49:25+00:00
Document Index: 12486744

Matched Legal Cases: ['kko ', 'kko ', 'kko ', 'kko ', 'kko ', 'kko ']

Olisiko jo tekojen aika? - PDF
1 Olisiko jo tekojen aika? Lastensuojelun asiakastyössä toimivien näkemyksiä lastensuojelun nykytilasta
3 Olisiko jo tekojen aika? Lastensuojelun asiakastyössä toimivien näkemyksiä lastensuojelun nykytilasta Kirjoittajat: VTL Päivi Sinko, Helsingin yliopiston koulutus- ja kehittämiskeskus Palmenia Kaisu Muuronen, Lastensuojelun Keskusliitto Julkaisija: Lastensuojelun Keskusliitto Armfeltintie Helsinki Copyright 2013 Lastensuojelun Keskusliitto, Sosiaalialan korkeakoulutettujen ammattijärjestö Talentia ja kirjoittajat Taitto: Kinestasis Oy / Veikko Anttila ISBN (pdf)
4 Sisällys 1. Johdanto Aineiston kuvailu Vastaajien taustatiedot Työn organisointiin liittyvät näkökulmat Kunnassa tehdyt lastensuojelutyöhön liittyvät organisatoriset uudistukset viimeisen kolmen vuoden aikana Organisatoristen uudistusten muodot Asiakasmäärät Lapsen kanssa työskentely ja lapsen osallisuus Viikoittaisen työajan käyttö Ylitöiden tekeminen Työssä jaksaminen ja osaamisen vahvistaminen Apu päivittäisistä työtehtävistä selviytymisen tueksi Moniammatillinen asiantuntijaryhmä sosiaalityön tukena Täydennyskoulutukseen osallistuminen viimeisen vuoden aikana Työpaikan tai alan vaihtohalukkuus Kunnan palvelujärjestelmä ja lastensuojelun resurssit Lasten ja nuorten hyvinvointisuunnitelma Kunnan resurssit lastensuojelun toteuttamiseksi Ehkäisevä lastensuojelu Avohuollon tukitoimenpiteet Välttämättömien sosiaalihuollon palvelujen järjestäminen asiakas - suunnitelman perusteella Muiden kuin sosiaalihuollon palvelujen järjestäminen Mahdollisuus lastensuojelulain mukaisen edunvalvojan käyttöön Kehittämisehdotukset Viranomaisyhteistyön kehittämistarpeet Ehdotetut toimenpiteet lastensuojelun tilanteen parantamiseksi Johtopäätökset Lähteet Liitteet...40
5 1. Johdanto Lastensuojelussa on pitkään ollut huolta kasvavista asiakasmääristä. Keskustelua on käyty myös lastensuojelun resursseista suhteessa asiakasmääriin. Toisaalta myös kiireellisten sijoitusten ja tahdonvastaisten toimenpiteiden lisääntyminen kertovat osaltaan siitä, ettei lapsia ja nuoria pystytä auttamaan riittävän ajoissa. Lastensuojelun pulmat ovat olleet tiedossa pitkään, mutta tilanteen korjaamiseksi ei ole tehty riittäviä toimenpiteitä. Lastensuojelun tilaa ruvettiin selvittämään toden teolla vasta tilanteessa, jossa lastensuojelun toiminta kyseenalaistettiin, kun oma isä ja hänen puolisonsa pahoinpitelivät 8-vuotiaan tytön kuoliaaksi. Tästä tapauksesta käynnistyi lastensuojelun ulkoinen ja sisäinen arviointi sekä kansallisella että paikallisella tasolla. Lastensuojelun toimintakäytäntöjä ja toimintamahdollisuuksia selvitetään parhaillaan laajasti. Lastensuojelun toimintaa selvitetään mm. valtioneuvostossa, Sosiaali- ja terveysalan lupa- ja valvontavirasto Valvirassa, valtiovarainministeriössä sekä sosiaali- ja terveysministeriössä. Suomen Kuntaliitto on lisäksi selvittänyt, millaisia näkemyksiä lastensuojelua johtavilla viranomaisilla on lastensuojelun nykytilasta ja kehittämistarpeista. Näiden selvitystöiden käynnistyessä Lastensuojelun Keskusliitto ja Sosiaalialan korkeakoulutettujen ammattijärjestö Talentia totesivat, että selvitystyössä on jätetty liian vähälle huomiolle tai kokonaan pois lastensuojelun asiakastyössä toimivien työntekijöiden näkökulma. Tästä syystä nähtiin välttämättömänä toteuttaa selvitys, joka tuo mukaan lastensuojelun nykytilasta käytävään keskusteluun myös lastensuojelun ammattilaisten näkökulman. Käytännön työntekijöillä on tärkeää ja usein uusinta tietoa palvelujärjestelmän puutteista, perheiden ongelmista ja lasten tarpeista. Kysely lastensuojelun sosiaalityöntekijöille sekä sosiaaliohjaajille, perhetyöntekijöille ja muille lähityöntekijöille toteutettiin tammikuussa Kyselyssä kartoitettiin lastensuojelun työntekijöiden näkemyksiä kunnan resursseista toteuttaa palveluja. Resurssien lisäksi tarkasteltiin työn organisointiin, lapsen osallisuuteen sekä työssä jaksamiseen ja osaamisen vahvistamiseen liittyviä näkökulmia. Lisäksi tarkasteltiin lastensuojelun kehittämistarpeita muun muassa viranomaisyhteistyön sekä lastensuojelun laadun ja vaikuttavuuden näkökulmista. Selvityksen toteuttamisessa hyödynnettiin Lastensuojelun Keskusliiton ja Sosiaalialan korkeakoulutettujen ammattijärjestö Talentian vuonna 2008 tekemää selvitystä lastensuojelulain toteutumisesta. Selvityksen kysymykset ovat osittain samoja, ja näiltä osin tuloksia vertaillaan keskenään. Yhteistyötä kyselyn laatimisessa tehtiin myös Suomen Kuntaliiton kanssa. Olisiko jo tekojen aika? 4
6 2. Aineiston kuvailu Kysely kohdennettiin sosiaalityöntekijän, sosiaaliohjaajan, perhetyöntekijän tai muun lähityöntekijän tehtävissä toimiville Sosiaalialan korkeakoulutettujen ammattijärjestö Talentian jäsenille. Kysely toteutettiin verkkokyselynä. Lastensuojelun Keskusliitto välitti kyselyn niille Talentian jäsenille, jotka työskentelivät lastensuojelun avohuollon tehtävissä ja joiden sähköpostiosoitteet olivat saatavilla. Kyselyn saatekirjeessä toivottiin, että kyselyyn vastaavat sosiaalityöntekijän, perhetyöntekijän tai muun lähityöntekijän tehtävissä toimivat henkilöt. Kyselyyn saatiin määräaikaan mennessä yhteensä 446 vastausta. Vastaajista 300 toimi sosiaalityöntekijän ja 146 sosiaaliohjaajan, perhetyöntekijän tai muun lähityöntekijän tehtävissä. Selkeyden vuoksi tässä selvityksessä käytetään sosiaaliohjaajista, perhetyöntekijöistä ja muista lähityöntekijöistä jatkossa nimitystä sosiaaliohjaaja tai ohjaaja. Vastaajien taustatietoja kuvataan jäljempänä yksityiskohtaisemmin. Vastaajajoukon muodostuminen oli kyselyn toteuttamistavan vuoksi sattumanvarainen, eikä saatujen vastausten perusteella voida tehdä tilastollisesti yleistettäviä tai valtakunnallisesti kattavia johtopäätöksiä. Kyselyn tulokset kuvaavat kuitenkin asiakastyössä toimivien lastensuojelun työntekijöiden näkemyksiä, ja niiden avulla halutaan herättää keskustelua sekä nostaa esiin erilaisia aiheeseen liittyviä näkökulmia. Olisiko jo tekojen aika? 5
7 3. Vastaajien taustatiedot Kyselyyn vastasi yhteensä 446 vastaajaa. Heistä 300 oli sosiaalityöntekijöitä ja 146 sosiaaliohjaajia. Vastaajat jakautuivat varsin tasaisesti eri kuntakokoluokkiin. Taulukko 1. Työpaikkakunnan asukasluku. Työpaikkakunnan asukasluku n % alle , ,7 yli ,1 Yhteensä Maantieteellisesti vastaajat painottuivat Etelä-Suomen alueelle (49 %). Taulukko 2. Työpaikkakunnan sijaintialue. Suuralue* n % Itä-Suomi Etelä-Suomi ,6 Uusimaa Länsi-Suomi ,4 Pohjois-Suomi 55 12,4 Ahvenanmaa 2 0,5 Yhteensä *NUTS2-suuralueet, Uusimaa erikseen Vastaajista valtaosa (83 %) oli työskennellyt lastensuojelussa yli kolme vuotta, 38 % yli kymmenen vuotta. Vastaajat ovat siis hyvin kokeneita lastensuojelun ammattilaisia. Alan sisällä on kuitenkin vaihdettu työpaikkaa: 39 % vastaajista oli ollut nykyisessä työpaikassaan alle kaksi vuotta. Sosiaalihuollon henkilöstön kelpoisuuksia säädellään ns. kelpoisuuslailla (laki sosiaalihuollon ammatillisen henkilöstön kelpoisuusvaatimuksista 272/2005). Lastensuojelulain päätöksentekoa ja asioiden valmistelua koskevat säädökset edellyttävät niihin osallistuvalta henkilöstöltä em. lain mukaisia kelpoisuusvaatimuksia (lastensuojelulaki 417/2007, 13 ja 13 b ). Lapsen kiireellistä sijoitusta koskeva päätösvalta edellyttää sosiaalityöntekijän kelpoisuutta, samoin lapsen asioista vastaavalla sosiaalityöntekijällä tulee olla sosiaalityöntekijän kelpoisuus. Vastanneista sosiaalityöntekijöistä kelpoisuuslain mukaan päteviä oli 83 %, sosiaaliohjaajista 99 %. Kyselyyn vastanneiden sosiaalityöntekijöiden pätevyysaste oli huomattavan korkea. Etelä-Suomen aluehallintoviraston selvityksessä vuonna 2009 (Suojeleeko laki lasta II, s. 9) pätevien lastensuojelun sosiaalityöntekijöiden määrä koko Etelä-Suomen alueella oli Olisiko jo tekojen aika? 6
8 67 %. Länsi- ja Sisä-Suomen aluehallintoviraston alueella pätevien määrä vuonna 2012 oli 64 % (Selvitys lastensuojelun sosiaalityöntekijätilanteesta Länsi- ja Sisä-Suomen aluehallintoviraston alueella, s. 7) ja Itä-Suomen alueella 74 % (Itä-Suomen kuntien lastensuojelun sosiaalityössä heiveröiset resurssit). Koska kysely lähetettiin Talentian jäsenille, kelpoisuus löytyi useammalta vastaajalta kuin siinä tapauksessa, että kysely olisi tehty kaikille sosiaalityöntekijöille. On oletettavaa, että ei-kelpoiset sosiaalityöntekijät, joilla on jonkin muun alan koulutus, eivät ole Talentian jäseniä. Sosiaalityöntekijöistä valtaosa eli 70 % piti työntekijäpulasta huolimatta nykyistä kelpoisuutta sopivimpana sosiaalityöhön (ylempi korkeakoulututkinto, johon sisältyy tai jonka lisäksi on suoritettu pääaineopinnot tai pääainetta vastaavat yliopistolliset opinnot sosiaalityössä). 23 %:n mukaan riittäisi ylempi tutkinto, jonka lisäksi on suoritettu tai johon sisältyy sosiaalityön sivuaine-/aineopinnot. Sosionomikoulutus tai sosionomin ylempi tutkinto (yamk) ei saanut kannatusta kelpoisuutta tuottavaksi koulutukseksi. Olisiko jo tekojen aika? 7
9 4. Työn organisointiin liittyvät näkökulmat 4.1 Kunnassa tehdyt lastensuojelutyöhön liittyvät organisatoriset uudistukset viimeisen kolmen vuoden aikana Kyselyn perusteella lastensuojelu on hyvin uudistusherkkää. Peräti 73 % vastaajista ilmoitti, että heidän kunnassaan on tehty organisatorisia uudistuksia viimeisen kolmen vuoden aikana. Tässä oli selviä alueellisia eroja: uudistuksia oli tehty etenkin Uudellamaalla ja isoissa kaupungeissa. Uudistukset olivat hyvin monenlaisia aina pienehköistä tehtäväjaollisista uudistuksista täydelliseen remonttiin. Osa vastaajista totesi, että uudistuksia on tehty aivan liikaa. Organisaatiouudistus asettaa työntekijät uusien haasteiden eteen, kun työn viitekehys saattaa muuttua hyvinkin olennaisella tavalla. Itse työn sisältö ei kuitenkaan muutu saati työmäärä vähene, eivätkä asiakkaiden ongelmat anna odottaa muutostilanteen tasoittumista ja asioiden hoidon selkiytymistä. Jos aikaa vievä muutos toistuu muutaman vuoden välein, se on hyvin haasteellista sekä työntekijöille että asiakkaille. Edellinen uudistus oli kaksi vuotta sitten. Nyt puhaltavat jo uudet muutoksen tuulet. Työtä tehdään jatkuvassa turbulenssissa. Asiakkaat hämmentyvät ( ) ja asiakkaita unohtuu aina jonnekin. En jaksa miettiä. Kainuun maakunnassa asiat alettiin saada jo kohtuulliseen kuntoon. Sitten se kaadettiin jälkeen on kaaosta. Kaikki asiakkuudet, kaikki päätökset luotava uudelleen, opeteltava hirveä määrä uusia ohjelmia... Saisi nuo päättäjät ruotuun ja lopettaisivat hihhuloimisen, niin saisi rauhan tehdä työtä. Vuoden 2008 lastensuojelulain velvoitteista ja viime vuosina käydystä lastensuojelun tilaa koskevasta keskustelusta huolimatta joissakin kunnissa lastensuojelun palveluja on supistettu tai ollaan supistamassa. Näitä mainintoja ei kuitenkaan ollut kuin muutama. Perheiden arviointi-/kuntoutuspaikka lopetettiin kokonaan. Jäädytetty yksi virka ja päätetty olla täyttämättä yhtä virkaa äitiysloman ajaksi. Määräaikaiset työsuhteet lopetetaan ja perhetyö lopetetaan. Olisiko jo tekojen aika? 8
10 Viidesosa vastanneista kertoi, että lastensuojelun palveluja on vahvistettu, parannettu, järkevöitetty tai lisätty eri tavoin, tai on kehitetty kokonaan uudenlaisia työmuotoja. Vuonna 2008 kyselyssä keskeisimpänä kehittämistoimenpiteenä mainittiin henkilöresurssien lisätarve. Näyttää siltä, että tähän on pystytty jossakin määrin vastaamaan. Moni vastaaja ilmoitti, että kunnassa on lisätty perhetyön tai sosiaalityön virkoja tai joissakin tapauksissa hankittu lastensuojeluun omia kodinhoitajia. Sijaishuollosta on siirretty joissakin tapauksissa resursseja avohuoltoon. Joissakin sijaishuollon palveluita on vahvistettu ja eri-ikäisille on kehitetty täsmäpalveluita. Sijaisperheiden hankintaa on keskitetty. Lastensuojelutyötä on myös vahvistettu siirtämällä huolto- ja tapaamisasiat omaan yksikköönsä tai ainakin perustamalla oma virka olosuhdeselvityksiä varten. Myös toimeentulotukiasioita on pienemmissä kunnissa siirretty pois lastensuojelulta (suuremmissa kunnissa työ on yleensä jo ollut eriytettyä). Toimenpiteet ovat tuskin vielä läheskään riittäviä, kuten muualla raportissa tulee esiin (katso luku 6), mutta yleensä resurssilisäyksiin suhtaudutaan myönteisesti. Osa sosiaalityöntekijöistä totesi, että sosiaalityön työpaine on uudistusten myötä hieman vähentynyt. Työtä on yritetty karsia keskittyen lastensuojelun sosiaalityössä olennaiseen ja lain velvoittamiin tehtäviin. Perhetyön resurssien runsas lisääminen. Perheelle pystytään tarjoamaan tiivistä perhetyötä myös iltaisin ja viikonloppuisin. Laitoksista avohuoltoon työapua / resurssia avotyöhön. Kriisi- ja päivystysresursseja on lisätty. Kokopäiväinen koulukuraattori-perhetyöntekijä. Sijais- ja tukiperheiden hankkiminen siirtynyt perhekeskukseen, joka palvelee useita kuntia. Perheitä löytyy entistä paremmin, ne ovat paremmin valmennettuja ja asuvat lähempänä asiakkaita. Perheohjaajia pitäisi vielä saada lisättyä, niin sitten työ olisi täydellistä. Myös pienemmillä muutoksilla on saatu parannettua tilannetta. Todelliset asiakkaat tilastoitu + aktiivinen työskentely perheiden kanssa. Lisäpanostus lähityöntekijöihin joustavalla työajalla hyödyttää asiakkaita. Työn organisoinnin moninaisuudesta kunnissa kertoo se, että samaan aikaan tehdään muutoksia molempiin suuntiin: kun jossakin kunnassa lapsiperheiden toimeentulotuki on siirretty pois lastensuojelun sosiaalityöstä, toisessa se taas on lisätty työnkuvaan. Jossakin lastensuojelu saa omia lähityöntekijöitä, jossakin taas kotipalvelua ei jatkossa anneta lastensuojelun asiakkaille lainkaan. Edelleenkään ei siis olla menossa kohti yhdenmukaista palvelujen mallia. Se hankaloittaa valtakunnan tason johtopäätösten tekemistä ja kehittämisen yhteisten suuntaviivojen luomista. Olisiko jo tekojen aika? 9
11 Sosiaali- ja terveysministeriön Toimiva lastensuojelu -raportissa (s. 16) todetaan, että lastensuojelulain uudistamisessa tavoitteeksi asetettu ehkäisevän työn vahvistuminen ei näytä toiminta- ja taloustietojen perusteella toteutuneen ja että kuudessa suurimmassa kaupungissa uudet resurssit on suunnattu pääosin sijaishuoltoon. Tässä kyselyssä kuitenkin osa vastaajista kertoi erilaisista ennaltaehkäisevän työn parannuksista. Yläkouluihin perustettu joustavan opetuksen pienryhmiä, joiden resursseista osa tulee sosiaalitoimen kautta. Uusi lastensuojelun ennaltaehkäisevä yksikkö. Perustettu varhaisen tuen sosiaalityöntekijän virka. Ennaltaehkäisevän ja varhaisen tuen lisääminen on asiakkaan näkökulmasta hyvin merkityksellistä. Uudistukset ovat olleet tervetulleita asiakkaille, lastensuojelun asiakkuutta ei tarvitse pelkkien palvelujen saamiseksi. 4.2 Organisatoristen uudistusten muodot Kolmasosa vastaajista kertoi, että lastensuojelun palveluprosessia on eriytetty tai pilkottu. Useimmiten kyseessä on lastensuojelutarpeen selvityksen ja suunnitelmallisen lastensuojelutyön eriyttäminen. Myös sijaishuollon aikaista sosiaalityötä ja -ohjausta on eriytetty avohuollon työstä. Jälkihuollon eriyttämistä ei vastauksissa mainittu (vrt. Valtiontalouden tarkastusviraston raportti s. 206). Suhtautuminen eriyttämisen vaikutuksiin oli hyvin kaksijakoista. Järjestelyn huonoja puolia asiakkaan näkökulmasta tuotiin runsaasti esiin: tiedonkulku prosessin eri osia hoitavien työntekijöiden välillä voi olla ongelmallista, ja vastuutyöntekijöiden vaihtuminen tuo monenlaisia haasteita asiakassuhteeseen. Haasteena dialogin ja luottamuksen aikaansaaminen, jos asiakasta siirretään aina uudelle työntekijälle. Muutenkin vaihtuvuutta on jo niin paljon. Asiakas joutuu kertomaan tarinansa monessa eri paikassa. Työskentely ei ole niin kokonaisvaltaista kuin ennen eriyttämistä. Työntekijöitä voi olla useita samalla perheellä, jos useita lapsia asiakkaana ja ovat prosessin eri vaiheissa. Selvitystyön eriyttäminen auttaa kuntia pysymään lastensuojelulain velvoitteessa tehdä selvitys viimeistään kolmessa kuukaudessa. Se on asiakkaiden kannalta merkittävä parannus verrattuna lastensuojeluasiakkuuden aloittamisen epämääräisyyteen ennen lakiuudistusta. Ongelmallista on, että vaikka selvitysvaiheen aikarajoissa onnistutaan pysymään, joissakin Olisiko jo tekojen aika? 10
12 kunnissa asiakas joutuu tämän jälkeen odottamaan suunnitelmallisen työn alkua pahimmillaan jopa kuukausia. Tämä ei tietenkään ole lain mukaista saati tarkoituksenmukaista toimintaa. Noin kolmasosa työn eriyttämisen kokeneista työntekijöistä toi esiin järjestelyn hyviä puolia. Useimmiten mainittiin tasalaatuisempi tai ylipäänsä laadukkaampi palvelu, samoin työskentelyn tai palvelun intensiivisyys sekä osaamisen ja ammattitaidon paraneminen erikoistumisen myötä. Ei nyt ainakaan ole huonontanut asiakkaan asemaa. Tilanteisiin on voitu puuttua aika nopeasti. Myös sitä pidettiin tärkeänä, että eriyttämisen myötä lastensuojelun työprosessista tulee asiakkaalle näkyvämpi ja ymmärrettävämpi. On selkeyttänyt sosiaalityön työnkuvaa työntekijöille ja asiakkaille. Eriyttäminen on myös saattanut auttaa tehtävärakenteen kehittämisessä. Löydetty sopivaa työtä sosiaaliohjaajille. Moni toi esiin myös sen, että työntekijät ovat pääsääntöisesti kokeneet tämän työnjaon hyvänä, omaa jaksamistaan lisäävänä. Tämä tietenkin palvelee asiakkaan etua. Työtä on jonkun verran helpompi hallita. Aina ei vastuutyöntekijän vaihtuminenkaan ole asiakkaalle pelkästään kielteinen asia. Joissakin tapauksissa asiakas saa aloittaa puhtaalta pöydältä, jos ei ole työntekijän kanssa kemiat synkanneet Useissa sosiaalityöntekijöiden vastauksissa nousi esiin tyytymättömyys erilaisiin portinvartijajärjestelmiin, joilla työntekijöiden mukaan tuen tai resursoinnin nimissä vahditaan ja valvotaan lastensuojelua ja rajoitetaan sosiaalityöntekijän mahdollisuuksia johtaa asiakasprosessia. Asiakasohjausyksiköitä (aso) lienee eniten sijaishuollossa, jossa yksiköt yleensä etsivät lapselle sijaishuoltopaikan. Joissakin kunnissa myös avohuollon tukitoimet tai osa niistä tulee viedä asiakasohjaukseen. Tämän voidaan jopa katsoa olevan ristiriidassa lastensuojelulain kanssa, joka painottaa sosiaalityöntekijän päätösvaltaa avohuollon tukitoimista päätettäessä (lastensuojelulaki 36 ). Perustettiin avohuollon tuen asiakasohjausyksikkö ( ) joka loppuviimeksi päätti, myönnetäänkö avohuollon tukitoimia vai ei. Saattaa joutua kirjoittamaan toista sivua perusteluja saadakseen asiakkaalle matkarahat 60. Olisiko jo tekojen aika? 11
13 Muutoksilla on kavennettu sosiaalityöntekijän valtuuksia itsenäiseen päätöksentekoon. Kaikkia asiakkaiden palveluja haetaan erillisellä hakemuksella. Työ on muuttunut kankeaksi ja byrokraattiseksi. ( ) Kirjallinen työ on kasvanut määrättömäksi ja vie suurimman osan ajasta. ( ) Taloudellisen tuen käyttöä on rajattu ja annettu siihenkin ohjeet, jotka kaventavat sossun valtaa myöntää perheelle tukea. Perhetyö/sosiaaliohjaus irrotettu lastensuojelun suunnitelmallisesta työstä omaksi yksikökseen, johon asiakasohjaus. Jäykkä ja byrokraattinen malli. Tämä asiakasohjausryhmä yleensä valitsee sijoituspaikoista halvimman vaihtoehdon. Vajaa viidennes vastaajista kertoi erilaisista seutukunnallisista tai kunnan sisäisistä keskittämisistä tai muista uudistuksista, jotka saattavat liittyä esimerkiksi kuntaliitoksiin tai seutukunnalliseen yhteistyöhön (on esimerkiksi perustettu liikelaitoskuntayhtymä). Lastensuojelun työntekijät on tällöin usein keskitetty isoihin toimistoihin tai esimiestyö on keskitetty. Järjestelyssä on hyvät ja huonot puolensa: asiakkaiden asiointimatkat pitenevät, mutta työskentely saattaa muuttua tasalaatuisemmaksi ja resurssit kyetään jakamaan tasaisemmin. Keskittäminen saattaa myös tuottaa intensiivisempää ja rohkeampaa työskentelyä kuin aiemmat pienet yksiköt, joissa työntekijät olivat hyvin yksin vaikeiden asiakastilanteiden kanssa. Järjestely on lisännyt keskinäistä puhetta ja helpottanut työn organisointia. Tasapuolinen resursointi. Asiakas saa ehkä tasalaatuisempaa palvelua, vaikka välimatkat pitenisi. Yhteneväiset käytännöt kaikille asiakkaille, ennen olivat kirjavia. Lastensuojelun tarve lisääntyi räjähdysmäisesti, koska ongelmiin uskallettiin alkaa puuttua. Monet kertoivat kunnan sisäisestä tai seutukunnallisesta sosiaali- ja terveydenhuollon (sote) yhteistyön aloittamisesta. Usein lastensuojeluprosessin eriyttäminen on tapahtunut tämän yhteistyön kanssa samaan aikaan. Moni totesi, ettei pysty vielä arvioimaan soteyhteistyön seurauksia. Näistä vastaajista monet ovat todennäköisesti helsinkiläisiä; Helsingin sosiaali- ja terveystoimi yhdistettiin yhdeksi virastoksi eli vain muutama viikko ennen kyselyn toteuttamista. Myös pienemmissä kunnissa on saattanut juuri tapahtua suuria muutoksia, joita ei pystytä vielä arvioimaan. Olisiko jo tekojen aika? 12
14 Ei pysty sanomaan, prosessi vielä kaaoksessa. Vuonna 2010 kolmen kunnan yhteinen liikelaitos, 2012 se purkaantui. Yhteistoiminta-alueen purkautuminen ja kuntaliitos. Tilaaja-tuottaja-hässäys, jota ei pysty hahmottamaan. 4.3 Asiakasmäärät Lastensuojelun ulkopuoliset tahot ovat usein ilmaisseet epäilynsä sitovien asiakasmitoitusten suhteen. Esimerkiksi Valtiontalouden tarkastusvirasto toteaa lastensuojelua koskevassa tarkastuskertomuksessaan (s. 209), että järkevämpää olisi pohtia tehtävärakennetta eli sitä, miten sosiaalityöntekijöiden tehtäviä voitaisiin jakaa sosiaaliohjaajille. Kentän näkemys on kuitenkin toinen. Sosiaalityöntekijöistä peräti 71 % ja sosiaaliohjaajistakin 43 % piti asiakasmäärän mitoitusta tarpeellisena. Pitkään työskennelleet sosiaaliohjaajat kannattivat sitovia asiakasmääriä useammin kuin vähemmän aikaa työskennelleet. Taulukko 3. Lastensuojelun sosiaalityön/ perhetyön sitovien asiakasmäärien kannatus ammatin mukaan (%). sosiaalityöntekijä sosiaaliohjaaja kaikki vastaajat kyllä 71,3 43,4 62,2 ei 8,7 34,5 17,1 en osaa sanoa 20 22,1 20,7 Yht. 100,0 (n=300) 100,0 (n=145) 100,0 (n=445) Sosiaalityöntekijät näkivät parempana mitoituksen lasta/työntekijä ja ohjaajat taas perhettä/työntekijä. Tämä lienee luontevaa, sillä sosiaalityöntekijöiden viitekehyksenä tässä on todennäköisesti lastensuojelulaki, joka määrittelee asiakkaaksi lapsen. Ohjaajat taas ovat usein perhetyöntekijöitä, jolloin perhe tuntuu luontevammalta yksiköltä. Vastaukset olivat hyvin samansuuntaisia kuin vuoden 2008 kyselyssä (s ). Silloin vastaajien mukaan sopivin asiakasmäärä sosiaalityöntekijää kohden oli lasta (46 %), myös lasta sai kannatusta (41 %). Virallista suositusta lastensuojelun asiakasmäärästä ei Suomessa ole, mutta Talentian suositusten mukaan sopiva asiakasmäärä olisi 40 asiakasta per työntekijä. Yhä julkaisemattomien lastensuojelun laatusuositusten mukaan ihanteellinen määrä olisi tätä pienempi: korkeintaan 35 lasta, jos kunnassa on sosiaaliohjaajia, ja korkeintaan 20 lasta, jos sosiaalityöntekijä hoitaa lastensuojeluprosessia yksin. Olisiko jo tekojen aika? 13
15 Lasta samanaikaisesti asiakkaana / sosiaalityöntekijä Kuvio 1. Sopiva asiakasmäärä lastensuojelun sosiaalityössä (%) Perhetyössä sopiva perheiden määrä oli lähes kaikkien vastaajien mukaan 5 9 perhettä per työntekijä (76 %). Määrä on alhaisempi kuin vuoden 2008 kyselyssä, jossa kohtuullisena määränä pidettiin 12:ta perhettä (s. 16). Erilaisen kysymyksenasettelun vuoksi vertailu on kuitenkin vaikeaa. Moni oli myös vuonna 2008 jättänyt vastaamatta kysymykseen, mikä heikensi vastausten luotettavuutta yli 15 Perhettä samanaikaisesti asiakkaana / perhetyöntekijä Kuvio 2. Sopiva asiakasmäärä lastensuojelun perhetyössä (%) Olisiko jo tekojen aika? 14
16 4.4 Lapsen kanssa työskentely ja lapsen osallisuus Lastensuojelulaki painottaa lapsen osallisuutta ja lastensuojelun työntekijöiden velvoitetta tavata ja kuulla jokaista asiakaslasta henkilökohtaisesti (esimerkiksi lastensuojelulaki 5, 20, 29, 30, 53 ). Merkittävää on, että kummankin ammattiryhmän mielestä mahdollisuudet tavata lasta eivät olleet riittävät missään lastensuojeluprosessin vaiheessa. 84 % vastaajista arvioi, ettei avohuollon työskentelyn aikana ole riittävästi aikaa tavata lasta. Mahdollisuus työskennellä lapsen kanssa lastensuojelutarpeen selvityksen yhteydessä arvioitiin hieman paremmaksi kuin muissa prosessin vaiheissa, mutta peräti 67 % piti aikaresursseja tässäkin vaiheessa liian pieninä. Sosiaaliohjaajien kokemus työskentelyajan riittävyydestä oli parempi kuin sosiaalityöntekijöiden. Erilaisten työnkuvien vuoksi tulos oli odotettu, mutta erot ammattiryhmien välillä eivät olleet suuria Lastensuojelutarpeen selvityksen yhteydessä Huostaanoton valmistelun yhteydessä Jälkihuollossa Kriisitilanteissa Sijaishuollon aikana Avohuollon lastensuojelutyössä kyllä ei Kuvio 3. Lasten ja nuorten tapaamismahdollisuuksien riittävyys lastensuojeluprosessin eri vaiheissa (%) 4.5 Viikoittaisen työajan käyttö Eri ammattiryhmien viikoittainen työaika kuluu erilaisiin asioihin. Se on luonnollista, sillä työnkuvat ovat erilaiset. Sosiaaliohjaajien aikaa vievät eniten lasten tapaamiset sekä yhteydenpito vanhempiin. Kirjaaminen vie kohtuullisen paljon molempien ryhmien työaikaa. Kenties yllättävää on, että molempien ryhmien työaikaa menee yhtä paljon tapaamisten ja neuvotteluiden järjestämiseen. Niiden kuvittelisi kuuluvan enemmän sosiaalityöntekijän työnkuvaan. Sosiaalityöntekijät käyttävätkin ohjaajia enemmän aikaa itse neuvotteluihin ja huomattavasti enemmän aikaa asiakassuunnitelmaneuvotteluihin ja asiakassuunnitelmien laadintaan. Tämä on odotettu tulos, koska velvoite asiakassuunnitelman tekemiseen ja seurantaan on nimenomaan sosiaalityöntekijällä. Molemmat ryhmät käyttävät kehittämistyöhön hyvin vähän aikaa. Olisiko jo tekojen aika? 15
17 Kuvio 4. Viikoittaisen työajan käyttö ammatin mukaan (%) Asiakassuunnitelmien laadinta sosiaalityöntekijä sosiaaliohjaaja Kirjaaminen, dokumentointi sosiaalityöntekijä sosiaaliohjaaja Neuvotteluiden ja tapaamisten järjestelyt sosiaalityöntekijä sosiaaliohjaaja Asiakassuunnitelmaneuvottelut sosiaalityöntekijä sosiaaliohjaaja Muut neuvottelut sosiaalityöntekijä sosiaaliohjaaja Lasten tapaamiset sosiaalityöntekijä sosiaaliohjaaja Yhteydenpito vanhempiin sosiaalityöntekijä sosiaaliohjaaja Kehittämistyö sosiaalityöntekijä sosiaaliohjaaja max. 10 % % yli 30 % Kuvio 4. Viikoittaisen työajan käyttö ammatin mukaan (%) Asiakassuunnitelmien laadinta sosiaalityöntekijä sosiaaliohjaaja Kirjaaminen, dokumentointi sosiaalityöntekijä sosiaaliohjaaja Neuvotteluiden ja tapaamisten järjestelyt sosiaalityöntekijä sosiaaliohjaaja Asiakassuunnitelmaneuvottelut sosiaalityöntekijä sosiaaliohjaaja Muut neuvottelut sosiaalityöntekijä sosiaaliohjaaja Olisiko jo tekojen aika? Lasten sosiaalityöntekijä
18 4.6 Ylitöiden tekeminen Viikoittaiset ylityöt keskittyvät enemmän sosiaalityöntekijöille kuin ohjaajille. Ohjaajista 13 % selviytyy ilman ylitöitä, sosiaalityöntekijöistä vain 4 %. Satunnaisesti ylitöitä tekee 25 % sosiaalityöntekijöistä ja 36 % ohjaajista. Sosiaalityöntekijöistä peräti 70 % tekee ylitöitä säännöllisesti ja ohjaajistakin 51 %. Kolmannes sosiaalityöntekijöistä tekee ylitöitä yli kaksi tuntia viikossa. Alueellisesti tässä ei ollut merkittäviä eroja. Ylitöiden kuormittavuus näkyy siinä, että niiden tekeminen on joillakin vastaajilla selitys halukkuuteen vaihtaa työpaikkaa: yli kaksi tuntia viikossa ylitöitä tekevät olivat miettineet alan vaihtoa hieman keskimääräistä useammin. Taulukko 4. Ylitöiden tekeminen ammatin mukaan (%). sosiaalityöntekijä sosiaaliohjaaja kaikki selviydyn ilman ylitöitä 4,2 12,9 7 teen satunnaisesti ,6 max. 1 h/vko 8,7 10,1 9,1 1 2h/vko 29,2 28,8 29 yli 2h/vko 33 12,2 26,2 Yht. 100,0 (n=288) 100,0 (n=139) 100,0 (n=427) Olisiko jo tekojen aika? 17
19 5. Työssä jaksaminen ja osaamisen vahvistaminen 5.1 Apu päivittäisistä työtehtävistä selviytymisen tueksi Sosiaalityöntekijä on lastensuojelun asiakasprosessin johtaja ja lapsen edun varmistaja, ja hän tarvitsee monenlaista tukea selviytyäkseen tehtävästään laadukkaasti. Sosiaalityöntekijöiltä tiedusteltiin, miten he saavat apua eri tahoilta. Omat työryhmät tarjoavat parhaan tuen päivittäisessä työssä, niiden tuen ammatillisissa kysymyksissä mainitsi peräti 87 % sosiaalityöntekijöistä. Lähiesimiehen tuki asiakastilanteissa on paljon vähäisempää, sen mainitsi 61 % vastaajista. Merkittäviä tuen muotoja ovat myös työnohjaus (80 %) ja oman kunnan sosiaaliohjaus tai perhetyö (69 %). Sosiaalityöntekijän moniammatilliselta asiantuntijaryhmältä saamaa tukea on käsitelty luvussa 5.2. Kuvio 5. Sosiaalityöntekijän saama tuki päivittäisistä työtehtävistä selviytymisen tueksi (%) Työntekijätiimin tuki ammatillisissa kysymyksissä 87 Työnohjaus Oman kunnan sosiaaliohjaus tai perhetyö perheiden tukena avohuollossa Lähiesimiehen tuki asiakastilanteissa Mahdollisuus ohjata asiakkaita lapsiperheiden kotipalveluun Moniammatillinen asiantuntemus asiakasprosessin eri vaiheissa Työterveyshuollon tuki työhyvinvointiin Joustavat työaikajärjestelyt 40 Muu apu 7 Kuvio 5. Sosiaalityöntekijän saama tuki päivittäisistä työtehtävistä selviytymisen tueksi (%) Molempia ammattiryhmiä pyydettiin arvioimaan kunnan resurssien riittävyyttä erilaisten työkykyä, ammatillisissa työssä kysymyksissä jaksamista ja osaamista lisäävien ja ylläpitävien tukimuotojen 87 osalta. Työntekijätiimin tuki Työnohjauksen resursseja piti riittävinä 70 % vastaajista, mikä on hyvin myönteinen tulos. Työnohjaus 80 Myös vuonna 2008 (s. 18) työnohjauksen resurssit arvioitiin parhaiksi. Tuolloin niitä tosin Oman kunnan sosiaaliohjaus tai perhetyö riittävinä perheiden tukena 52 % avohuollossa vastaajista, eli tilanne vaikuttaisi tältä osin parantuneen. 69 Koulutuksen piti ja Lähiesimiehen konsultaation tuki asiakastilanteissa resurssit arvioi riittäviksi noin puolet vastaajista, 61 kehittämisresursseja piti riittävinä Mahdollisuus vain kolmannes. ohjata asiakkaita Näiltä osin tulokset vastasivat melko lailla vuoden 2008 kyselyn lapsiperheiden kotipalveluun 45 tuloksia. Moniammatillinen asiantuntemus asiakasprosessin eri vaiheissa 45 Työterveyshuollon tuki työhyvinvointiin 45 Joustavat työaikajärjestelyt Muu apu 7 40 Olisiko jo tekojen aika? 18
20 Työnohjaus Konsultaatio Lastensuojeluhenkilöstön koulutus Työmenetelmien ja toimintatapojen kehittäminen riittävästi liian vähän Kuvio 6. Työssä jaksamiseen ja osaamisen vahvistamiseen liittyvien resurssien riittävyys lastensuojelun toteuttamiseksi (%) 5.2 Moniammatillinen asiantuntijaryhmä sosiaalityön tukena Lastensuojelulain 14 :n mukaan kunnan tulee asettaa moniammatillinen asiantuntijaryhmä, joka avustaa sosiaalityöntekijää lastensuojelun toteuttamisessa ja antaa tarvittaessa lausuntoja päätöksenteon tueksi. Lainsäätäjä halusi velvoitteella taata sosiaalityöntekijöille moniammatillisen tuen kaikissa mahdollisissa tilanteissa, koska eri ammattiryhmien tietojen ja osaamisen yhdistäminen on lastensuojelutyössä välttämätöntä. Toisin kuin vuoden 2008 kyselyssä, asiantuntijaryhmistä tiedusteltiin nyt vain sosiaalityöntekijöiltä, koska ryhmä on tarkoitettu juuri heidän tuekseen. Valtaosa (82 %) vastaajista ilmoitti, että asiantuntijaryhmä on asetettu, ja vain kymmenesosa kertoi, ettei ryhmää ole kunnassa tai seutukunnallisesti perustettu. Itä-Suomessa ja pienissä kunnissa toimivat sosiaalityöntekijät ilmoittivat muita useammin, ettei ryhmää ole asetettu. Tilanne on ratkaisevasti erilainen kuin vuonna 2008, jolloin nykyinen lastensuojelulaki oli vasta tullut voimaan. Tuolloin kolminkertainen määrä eli 30 % vastaajista ilmoitti, ettei ryhmää ole asetettu (s. 30). Alle kymmenesosa (8,4 % vastaajista) ei tiennyt, toimiiko kunnassa asiantuntijaryhmä. He olivat pääosin toimineet lastensuojelussa melko vähän aikaa. Vuonna 2008 sosiaalityöntekijöistä 47 % ilmoitti saaneensa apua asiantuntijaryhmältä. Uudessa aineistossa apua saaneita oli jo kaksi kolmasosaa. Kolmasosa vastanneista ei ollut saanut apua ryhmältä. Kuten vuonna 2008, nytkin sosiaalityöntekijät olivat saaneet ryhmästä eniten apua huostaanottoa ja sijaishuoltoa koskevien asioiden valmistelussa, joissa moniammatillisen osaamisen tarve onkin usein ilmeisintä. Asiantuntija-apua lastensuojelua koskevan päätöksenteon tueksi oli saatu myös paljon, sen sijaan avohuollon toteuttamisessa ryhmän merkitys oli melko vähäinen. Olisiko jo tekojen aika? 19
Olisiko jo tekojen aika? Embargo 13.3.2013 klo 12.30 Lastensuojelun asiakastyössä toimivien näkemyksiä lastensuojelun nykytilasta Olisiko jo tekojen aika? Lastensuojelun asiakastyössä toimivien näkemyksiä
Selvitys lastensuojelulain toteutumisesta ja siihen liittyvä kyselyaineisto
Sisällys: Johdanto...3 Selvitys lastensuojelulain toteutumisesta ja siihen liittyvä kyselyaineisto...3 Kyselyyn vastanneiden taustatiedot...4 Kyselyn tulokset...6 Sosiaalitoimiston työntekijöiden kelpoisuus